Frityrstekt Mars

Frityrstekt Mars () er en skotsk søtsak. Den består av en dypfryst Mars-sjokolade dyppet i frityrdeig og kokt i olje.

En undersøkelse fra 2004 viste at av 300 undersøkte fish and chips-utsalgssteder i Skottland serverte 22 prosent av dem også frityrstekt Mars. Retten er mest populær blant barn og unge, og omtrent tre fjerdedeler av kundene til de undersøkte utsalgsstedene var barn.

Haven Chip Shop i byen Stonehaven hevder å ha vært først ute med å tilby frityrstekt Mars på 1990-tallet. I 2015 kom en noe mindre usunn variant – Mars-sjokolader stekt i filodeig – på menyen i kantina til Skottlands parlament.

Referanser

Eksterne lenker 
 

Sjokolade
Hurtigmat
Britisk mat
Mars, Inc.
Frityrstekt mat